ഈ സീരീസ് കാഴ്ചക്കാരുടെ വിനോദത്തിനായി മാത്രം നിർമ്മിച്ചതാണ്, ഇതൊരു ഫിക്ഷൻ സൃഷ്ടിയാണ്. ഈ പരമ്പരയിൽ അസഭ്യവാക്കുകൾ, ശാപവാക്കുകൾ കഥാഗതിയെ പിന്തുണയ്ക്കുന്ന ഇൻ്റിമേറ്റ് സീനുകളുടെ വ്യക്തമായ ദൃശ്യങ്ങൾ എന്നിവ അടങ്ങിയിരിക്കുന്നു. സീരീസിൽ ചിത്രീകരിച്ചിരിക്കുന്ന പേരുകൾ, കഥാപാത്രങ്ങൾ, ബിസിനസുകൾ, സ്ഥലങ്ങൾ, വിഷയങ്ങൾ, സംഭവങ്ങൾ എന്നിവ രചയിതാവിൻ്റെ ഭാവനയോ സാങ്കൽപ്പിക രീതിയിൽ ഉപയോഗിക്കുന്നതോ ആണ്.
ഏതെങ്കിലും വ്യക്തിയുടെ (ജീവിച്ചിരിക്കുന്നതോ മരിച്ചതോ ആയ) പേരുമായോ സ്വഭാവവുമായോ ചരിത്രവുമായോ പൂർണമായോ ഭാഗികമായോ എന്തെങ്കിലും സാമ്യം പൂർണ്ണമായും യാദൃശ്ചികവും മനഃപൂർവമല്ലാത്തതുമാണ്. പരിപാടിയിലെ ഏതെങ്കിലും സംഭാഷണങ്ങളോ കഥാപാത്രങ്ങളോ ഏതെങ്കിലും വ്യക്തിയിടെയോ, ജാതിയുടെയോ, സമുദായത്തിൻ്റെയോ, സംസ്കാരത്തിൻ്റെയോ, പാരമ്പര്യങ്ങളുടെയോ, വംശത്തിൻ്റെയോ, മതത്തിൻ്റെയോ, വികാരങ്ങളെ വ്രണപ്പെടുത്താനോ ഏതെങ്കിലും രാഷ്ട്രീയ പാർട്ടിയെയോ, വ്യക്തിയെയോ, (ജീവിച്ചിരിക്കുന്നതോ മരിച്ചതോ ആയ) അപകീർത്തിപ്പെടുത്താൻ ഉദ്ദേശിച്ചുള്ളതല്ല.
പോലീസ് വകുപ്പിനോടും നിയമ നിർവ്വഹണ സ്ഥാപനങ്ങളോടും നിർമ്മാതാക്കൾക്ക് അങ്ങേയറ്റം ബഹുമാനവും ആദരവുമുണ്ട്, കൂടാതെ ഏതെങ്കിലും തൊഴിലിൻ്റെ സമ്പ്രദായങ്ങളെ വേദനിപ്പിക്കാനോ, അപമാനിക്കാനോ, കോട്ടം വരുത്താനോ, അവഹേളിക്കാനോ, ഉദ്ദേശിക്കുന്നില്ല. ഏതെങ്കിലും തരത്തിലുള്ള മയക്കുമരുന്ന്, മദ്യം അല്ലെങ്കിൽ പുകയില ഉൽപ്പന്നങ്ങൾ അല്ലെങ്കിൽ ഏതെങ്കിലും അമാനുഷിക ശക്തികളോ വിശ്വാസങ്ങളോ ഉപയോഗിക്കുന്നതിനെയോ പ്രോത്സാഹിപ്പിക്കുന്നതിനെയോ ഈ സീരീസ് പിന്തുണയ്ക്കുന്നില്ല.
പരിപാടിയുടെ ചിത്രീകരണത്തിനിടെ മൃഗങ്ങൾക്കൊന്നും പരിക്കേറ്റിട്ടില്ല. പരമ്പരയുടെ നിർമ്മാണവേളയിൽ ബാലതാരങ്ങളെ ദുരുപയോഗം ചെയ്യുകയോ അവഗണിക്കുകയോ ചൂഷണം ചെയ്യുകയോ ചെയ്തിട്ടില്ലെന്ന് ഉറപ്പാക്കാൻ എല്ലാ നടപടിയും സ്വീകരിച്ചിരുന്നു. പ്രോഗ്രാമിൻ്റെ വിഷയം സെൻസിറ്റീവ് സ്വഭാവമുള്ളതായിരിക്കാം. ഈ പ്രോഗ്രാമിൽ കാണുന്ന ഉള്ളടക്കമോ വിഷയമോ ആമസോൺ പിന്തുണയ്ക്കുന്നില്ല. കാഴ്ചക്കാരൻ്റെ ഔചിത്യബോധം ശുപാർശചെയ്യുന്നു.
റെഡ്ഡിയുടെ കൃഷിയിടം വൈകുന്നേരം 5:53
മാഡം, ഇതൊരു മനുഷ്യജഡമല്ല.
ഒരു നായയുടെ ജഡമാണ്, മാഡം.
-എന്ത്? -ഇതൊരു നായയുടെ ജഡമാണ് മാഡം.
അതിനെ പൊതിഞ്ഞെടുത്ത് പുറത്തേക്കുവെക്ക്.
നമ്മളിനി എന്തുചെയ്യും മാഡം?
-ഫാം ഹൗസിലെ സ്റ്റാഫിനെ വിളിപ്പിക്ക്. -ശരി മാഡം.
-ഇതാരുടെ നായയാണ്? -ഞങ്ങളുടേതാണ് മാഡം.
അത് കാർ ആക്സിഡൻ്റിൽ ചത്തതാ.
അതിനെയെങ്ങനെ ചുമ്മാ ഇവിടെക്കൊണ്ടുവന്ന് ഇടാൻ പറ്റും?
വീട്ടുവളപ്പിൽ സ്ഥലമില്ലേ?
ഞങ്ങളുടെ വളപ്പിൽ കുഴിച്ചിട്ടാൽ അഞ്ജലി കരയും,
അതുകൊണ്ടാ സർ ഇവിടെ കുഴിച്ചിടാൻ പറഞ്ഞത്.
-ആരാ ഈ 'സർ'? -സാഗർ സർ.
ഇത് സാഗർ സാറിൻ്റെ കൂട്ടുകാരന്റെ സ്ഥലമാണ്, അതുകൊണ്ടാ ഇവിടെ കുഴിച്ചിട്ടത്.
ശരി, പൊക്കോ.
മാഡം, ഈ ജഡം നമ്മളിനി എന്തുചെയ്യും?
-അവരോടത് വീണ്ടും കുഴിച്ചിടാൻ പറ. -ശരി മാഡം.
14 നവംബർ 2022 അഷ്ടമുടി കായൽ, രാവിലെ 7:30
ഞാൻ ഇപ്പൊ വരാം.
AP 31 VK 0923
നമ്മളീ കേസ് അനാവശ്യമായി കുഴപ്പിക്കുകയാണ് രംഗ.
ഒരുപക്ഷേ ഘോഷും സാഗറും പറഞ്ഞത് സത്യമായിരിക്കും.
കുറ്റാന്വേഷണ ഓഫീസ് രാവിലെ 08:14
അവർ ചത്ത നായുടെ ജഡം ജനറേറ്റർ റൂമിൽ കൊണ്ടിട്ടതാവും.
വലിയൊരു ജഡമായിരുന്നു അത്.
എന്തായാലും 40-50 കിലോ തൂക്കം കാണും.
അവരതിനെ മതിലിനുമുകളിലൂടെ എടുത്തുകൊണ്ടുപോയി
അവിടെ കുഴിച്ചിട്ടിട്ടുണ്ടാവും.
ഘോഷ് കോട്ടിയെ കസ്റ്റഡിയിൽനിന്ന് വിട്ടയച്ചിട്ടുമുണ്ടാവും.
കോട്ടി വല്ല ഫ്രണ്ടിൻ്റെ വീട്ടിലേക്കും പോയതാവും.
ഘോഷിൻ്റെയും സാഗറിൻ്റെയും കാര്യത്തിൽ സംശയിക്കാൻ ഒന്നുമില്ല.
എനിക്ക് മുന്നോട്ടുപോവാനാവുന്നില്ല
നിങ്ങൾ പറഞ്ഞതൊക്കെ ശരിയായിരിക്കാം, മാഡം.
പക്ഷേ...
ചാൾസ് ആത്മഹത്യ ചെയ്യുന്നത് ആരോ കതകിൻ്റെ അടുത്തുനിന്നു കണ്ടു എന്നു പറഞ്ഞില്ലേ.
അയാളെപ്പറ്റി ഇതുവരെ വിവരമൊന്നും കിട്ടിയിട്ടില്ല.
അത് ശരിയാ രംഗ.
അതാരാണെന്നു നമ്മൾ കണ്ടെത്തണം.
തെളിഞ്ഞ മനസ്സോടെ നമുക്കീ കേസ് ഒന്നൂടെ നോക്കാം.
ഓരോ വിവരങ്ങളും എനിക്കുവേണം. ഓരോന്നും നടന്ന സമയം, ഫോട്ടോസ്, അങ്ങനെ കിട്ടാവുന്നതൊക്കെ.
-എല്ലാം എൻ്റെ മുന്നിലെത്തണം, ഓക്കേ? -ഓക്കേ മാഡം.
ദൂത
സാഗറിൻ്റെ അപ്പാർട്ട്മെൻ്റ് രാവിലെ 09:19
മിസ്സിസ് പ്രിയ അവ്ധൂരിയ്ക്ക് ഒരു പാഴ്സലുണ്ട്.
ഇവിടെ ഒപ്പിടൂ.
പ്രിയ കൊച്ചമ്മേ!
കാമാക്ഷി?
വേണ്ട കൊച്ചമ്മേ. നോക്കണ്ട.
നിങ്ങൾ പേടിച്ചുപോവും.
ഞാനത് ദൂരെക്കളയാം.
എന്ത്?
വേണ്ടെന്നു പറഞ്ഞില്ലേ കൊച്ചമ്മേ.
മുകളിലേക്ക് പോവൂ.
നോക്കല്ലേ കൊച്ചമ്മേ.
പ്രിയ, സാരമില്ല മോളേ.
അമ്മാവാ.
എപ്പൊ എത്തി?
നിനക്കൊരു കൊറിയർ വന്നിട്ടുണ്ട്.
ശരി.
പാൻട്രിയിലുണ്ട്.
അമൃത അയച്ചത്
അത് അമൃത അയച്ചതാണ്.
ഈ കത്തും.
അവളെഴുതിയിട്ടുണ്ട്, അവളെ വിശ്വാസമില്ലേൽ അതിൻ്റെ ഡിഎൻഎ ടെസ്റ്റ് ചെയ്യാൻ.
നീയെൻ്റെ കണ്ണിൽ നോക്കി എൻ്റെ ചോദ്യത്തിനു മറുപടി പറയണം.
ഞാൻ ഡിഎൻഎ ടെസ്റ്റ് ചെയ്യിക്കണോ,
അതോ നീ സത്യം പറയുന്നോ?
പ്രിയ...
അത് ആകസ്മികമായി സംഭവിച്ചുപോയതാണ്.
എന്നോടു ക്ഷമിക്കണം.
കള്ള ചതിയാ!
-പ്രിയ, ഞാൻ ക്ഷമ ചോദിക്കുന്നു. -വേണ്ട!
-പ്രിയ, സോറി. -നിനക്കെങ്ങനെ ഇതു ചെയ്യാൻ പറ്റി?
എന്തിനിതു ചെയ്തു?
-പ്രിയ. -ഞാൻ നിന്നെ വെറുക്കുന്നു!
-പ്രിയ, പറയുന്നതു കേൾക്ക്. -ഇറങ്ങിപ്പോ!
-ഇറങ്ങിപ്പോ! ഞാൻ നിന്നെ വെറുക്കുന്നു! -പ്ലീസ്, പ്രിയ!
-എൻ്റെ ജീവിതത്തിൽനിന്ന് ഇറങ്ങിപ്പോ! പോ! -പ്രിയ.
പ്രിയ, എന്നോട് ക്ഷമിക്കൂ!
എൻ്റെ ജീവിതത്തിൽനിന്ന് ഇറങ്ങിപ്പോ!
പുറത്തു പോ! പോ!
ഞാൻ ക്ഷമചോദിക്കുന്നു.
പോകാൻ!
സ്വസ്ത് കെയർ ഹോസ്പിറ്റൽ രാവിലെ 10:27
സാഗറിൻ്റെ ഫാം ഹൗസ് പകൽ 11:04
നന്ദി അമ്മേ.
അമ്മേ, എനിക്കെന്തെങ്കിലും തരാനുണ്ടെങ്കിൽ പുറത്തുവെച്ച് കതകിൽ മുട്ടിയാൽ മതി.
ഞാൻ വന്ന് എടുത്തോളാം, ഓക്കേ?
എനിക്ക് ഒരുപാടു ജോലിയുണ്ട്. ആരെയും അകത്തേക്കുവിടല്ലേ.
ശരി.
ബൈക്കര്‍മാര്‍ കുതിക്കുന്നു ഹൈദരാബാദ് - ലഡാക്ക് യാത്ര
സന്ദീപ്, എനിക്കു കുറച്ച് വിവരങ്ങളറിയാനുണ്ട്.
ഒരു ബൈക്ക് നമ്പറുണ്ട്.
അത് രജിസ്റ്റർ ചെയ്തിരിക്കുന്ന അഡ്രസ്സും പേരും എടുക്കാമോ, പ്ലീസ്.
എ.ജി കോളനി ഉച്ചയ്ക്ക് 12:04
ഉപേക്ഷിക്കപ്പെട്ട അക്ഷര സ്കൂൾ ഉച്ചയ്ക്ക് 12:36
സോറി ഗയ്സ്, ലേറ്റായി.
-എല്ലാം റെഡിയല്ലേ? -അതെ, എല്ലാം സെറ്റാണ്.
പക്ഷേ പേജ് ത്രീ വെബ്സൈറ്റിൽനിന്ന് ഒരാൾ ഇൻ്റർവ്യൂ ചെയ്യാൻ വന്നിട്ടുണ്ട്.
കുറേയായി ചോദിക്കുന്നു. അപ്പൊ ഞാൻ ഇങ്ങോട്ടുവരാൻ പറഞ്ഞു.
-അയാളെ ഒന്നു കാണുന്നോ? -എൻ്റെ ഇൻ്റർവ്യൂ? കാര്യമായിട്ടാണോ?
താനിപ്പൊ ഒരു യുട്യൂബ് സ്റ്റാർ അല്ലേ.
നമ്മുടെ "ഗോസ്റ്റ് ഷാഡോസ്" ഇന്ത്യയിൽ തരംഗമാണ്.
ഇങ്ങനൊരാളെ എങ്ങനെ ഇൻ്റർവ്യൂ ചെയ്യാതിരിക്കും?
-എവിടെ അയാൾ? -അതാ അവിടെ.
ശരി.
-ഹായ് മാഡം. പേജ് ത്രീയിൽനിന്ന് മാനവ് ആണ്. -ശരി.
നിങ്ങളുടെ ക്യാമറാമാനെ കണ്ടപ്പോൾ ഒരു ഐഡിയ തോന്നി.
നമുക്കൊരു വീഡിയോ ഇൻ്റർവ്യൂ ചെയ്താലോ?
അധികം ദീർഘിപ്പിക്കില്ലെന്നു വാക്കുതരാം.
-ശ്രാവൺ, ഷൂട്ട് ചെയ്യാമോ? -ചെയ്യാം.
പറയൂ കിരൺ. എന്തിനാ നിങ്ങൾ പ്രേതങ്ങളുടെയും ആത്മാക്കളുടെയും വിഷയം തിരഞ്ഞെടുത്തത്?
ഒരുപക്ഷേ ആധുനിക ശാസ്ത്രീയ ഗവേഷണത്താൽ പ്രേതങ്ങൾ ശരിക്കുമുണ്ടെന്നു കണ്ടെത്തി,
അതെനിക്ക് ജനങ്ങളെ അറിയിക്കാനായാലോ?
-അങ്ങനെയാണ് ഇതിൻ്റെ ആരംഭം. -കൊള്ളാം.
ഒരു സ്ഥലത്ത് പ്രേതമുണ്ടെന്ന് എങ്ങനെയാണ് മനസ്സിലാക്കുക?
എൻ്റെ ഓരോ വീഡിയോയുടെയും അവസാനം പ്രേക്ഷകരോട് ആവശ്യപ്പെടാറുണ്ട്,
അവർക്കറിയാവുന്ന പ്രേതകഥകളും മറ്റും അയക്കാൻ.
നിങ്ങൾക്കറിയാമോ?
ഓരോ ദിവസവും ആയിരക്കണക്കിന് കോളുകളും ഇ-മെയിലുകളുമാണ് വരുന്നത്.
അതിൽനിന്ന് കുറച്ച് രസമുള്ള യഥാർത്ഥ കഥകൾ എടുത്ത്,
ആഴത്തിൽ ഗവേഷണം നടത്തി,
ഇതിൻ്റെ പിന്നിലെ യഥാർത്ഥ കഥ ആളുകൾ അറിയണമെന്നു ഞങ്ങൾക്കു തോന്നിയാലേ,
ഞങ്ങളതെപ്പറ്റി വീഡിയോ ചെയ്യാറുള്ളൂ.
ഈ സ്കൂളിനെപ്പറ്റി അത്തരമൊരു കഥയുണ്ട്.
-അതിനാലാണ് ഞങ്ങൾ ഇവിടെ വന്നത്. -ശരി.
ഈ സ്കൂളിൻ്റെ ഉദാഹരണമെടുക്കാം.
ഇവിടം പ്രേതബാധയുള്ളതാണോ എന്നെങ്ങനെ അറിയും?
നിങ്ങളുടെ സാങ്കേതിക നടപടിക്രമം എന്താണ്?
നൈറ്റ് വിഷൻ ക്യാമറയുടെ സഹായത്തോടെ ഞങ്ങളിവിടം നിരീക്ഷിക്കും
ഇഎംഎഫ് റീഡറുകൾ വെച്ച് ടെസ്റ്റ് ചെയ്യും.
ഇഎംഎഫ് റീഡറോ? അതെനിക്ക് മനസ്സിലായില്ല, സോറി.
അതായത് ഇലക്ട്രോമാഗ്നറ്റിക് ഫീൽഡ് റീഡർ.
ഞാൻ കാണിച്ചുതരാം.
ഇതൊരു ഇലക്ട്രോമാഗ്നറ്റിക് ഫീൽഡ് റീഡറാണ്.
പ്രേതബാധയുള്ളൊരു സ്ഥലത്ത് നാമിത് ഓൺ ചെയ്യുമ്പോൾ,
ഇതിലെ ലൈറ്റ് കത്തുകയാണെങ്കിൽ, ഇവിടെ പ്രേതമുണ്ട് എന്നാണ്.
ലൈറ്റ് കത്തിയില്ലെങ്കിലോ, പ്രേതമില്ലെന്നും.
അഥവാ ഈ ലൈറ്റ് മിന്നിക്കത്തിയാൽ,
അപകടമാണെന്നാ അർത്ഥം.
അങ്ങനെയുണ്ടായാൽ ഉടൻ അവിടം വിട്ടു പോണം.
അങ്ങനെ സംഭവിച്ചിട്ടുണ്ടോ?
ഇതുവരെയില്ല.
കേൾക്കുമ്പോൾത്തന്നെ പേടിയാവുന്നു.
എന്തായാലും ഇൻ്റർവ്യൂവിനു നന്ദി.
തീർച്ചയായും. നന്ദി.
സാഗർ, നിങ്ങളെന്താ ഇവിടെ? എന്നെയെന്തിനാ പിന്തുടരുന്നത്?
ആ ചോദ്യം ഞാനങ്ങോട്ടാ ചോദിക്കേണ്ടത്.
തനിക്കെൻ്റെ പേരും അറിയാം. ആരാ താൻ?
ഞാൻ കിരൺ റെഡ്ഡി. യുട്യൂബർ.
ഞാൻ പ്രേതങ്ങളെയും ആത്മാക്കളെയും പറ്റി ഗവേഷണം നടത്തി വീഡിയോസ് ഉണ്ടാക്കാറുണ്ട്.
നാലു മാസം മുൻപ് രവി എന്നൊരാൾ എന്നെ കോൺടാക്റ്റ് ചെയ്തിരുന്നു.
അയാളുടെ കയ്യിൽ പൂർണ്ണമായി ഗവേഷണം ചെയ്ത ഒരു പ്രേതകഥയുണ്ടെന്നു പറഞ്ഞു.
ഹൈദരാബാദിൽ ചെന്ന് അയാളെ കാണാൻ പറഞ്ഞു. ഞാൻ ചെന്നില്ല.
പക്ഷേ പിന്നെയാണ് അയാളൊരു പ്രശസ്ത പത്രപ്രവർത്തകനാണെന്നു മനസ്സിലായത്.
നോക്ക് കിരൺ.
എനിക്കധികം സമയമില്ല.
എൻ്റെ കയ്യിലൊരു കഥയുണ്ടെന്നു പറഞ്ഞില്ലേ.
അതൊരു യഥാർത്ഥ പ്രേതകഥയാണ്.
ഞാൻ അതെപ്പറ്റി ഒരുപാട് ഗവേഷണം നടത്തി.
ഒരുപാടു വർഷങ്ങളായി,
മാധ്യമപ്രവർത്തകർ മരണപ്പെട്ടുകൊണ്ടിരിക്കുന്നു.
ഇതേപ്പറ്റിയുള്ള വിവരങ്ങൾ പേടിപ്പെടുത്തുന്നതാണ്.
തനിക്കറിയാമോ?
ഇവരെല്ലാം ആത്മഹത്യ ചെയ്തതാണ്.
-ഓരോ ആത്മഹത്യയും-- -മിസ്റ്റർ രവി,
ഞാൻ ചെയ്യുന്ന പരിപാടിയുടെ പേര് "ഗോസ്റ്റ് ഷാഡോസ്" എന്നാ.
നിങ്ങൾക്കറിയാമോ?
ഈ ആത്മഹത്യകൾക്ക് അതീന്ദ്രിയശക്തികളുമായി എന്താണ് ബന്ധം?
ഓരോ ആത്മഹത്യയുടെയും പിറകിൽ
ഒരു അതീന്ദ്രിയവും അമാനുഷികവുമായ പ്രേതശക്തിയുണ്ട്.
എന്തൊക്കെ പറഞ്ഞാലും,
അങ്ങനെ എന്തോ ഒന്നുണ്ട്.
ഇത് ഈയിടെ തുടങ്ങിയതൊന്നുമല്ല.
ഏതാണ്ട്...
1963-ൽ എന്നു തോന്നുന്നു. അതെ.
അന്നുമുതൽ മാധ്യമപ്രവർത്തകർ ആത്മഹത്യ ചെയ്യുന്നുണ്ട്.
തൂങ്ങിമരിച്ചും, കഴുത്തറുത്തും, വെടിവെച്ചും, വിഷം കഴിച്ചുമൊക്കെ.
കഴിഞ്ഞ വർഷം പത്രപ്രവർത്തകനായ എൻ്റെ സുഹൃത്ത് സന്തോഷ്,
ട്രെയിനിനു മുന്നിൽ ചാടി ആത്മഹത്യചെയ്തു.
-എന്താ ഇതൊക്കെ? -ഒരു ദിവസം, ഞാൻ ബൈക്ക് നിർത്തി ഇറങ്ങിയതാ.
ടയറിൽ ഒരു പത്രക്കടലാസ് കുടുങ്ങിക്കിടക്കുന്നതു കണ്ടു.
ഞാനതു വായിച്ചു...
അതിൽ എൻ്റെ അച്ഛൻ്റെ മരണത്തെപ്പറ്റി എഴുതിയിരുന്നു.
മുപ്പതാമത്തെ നിലയിലെ ബാൽക്കണിയിൽനിന്നു വഴുതിവീണ്,
തലയോടു പൊട്ടി മരിച്ചെന്ന്.
ഏതാനും മിനിറ്റുകൾക്കുള്ളിൽ,
എനിക്കൊരു ഫോൺ വന്നു.
ഫോണിൽ അമ്മ അലറിക്കരയുകയായിരുന്നു.
ആ പേപ്പറിൽ കണ്ട അതേപോലെ അച്ഛൻ മരിച്ചു.
കുറച്ചു നാളുകൾക്കു ശേഷം,
എനിക്ക് മറ്റൊരു പത്രക്കടലാസ് കിട്ടി
എൻ്റെ ഭാര്യ ഒരു റോഡപകടത്തിൽ മരിച്ച വാർത്തയായിരുന്നു അതിൽ.
ഞാൻ പോയി നോക്കുമ്പോഴേക്കും,
എൻ്റെ ഭാര്യ മരിച്ചുകഴിഞ്ഞിരുന്നു.
എൻ്റെ ആശയക്കുഴപ്പം പരിഭ്രാന്തിയായി മാറി.
പരിഭ്രാന്തി ഭയവും.
എവിടെയൊക്കെ പത്രക്കടലാസുകൾ കാണുന്നോ,
ഞാൻ അവയൊക്കെ ശേഖരിക്കാൻ തുടങ്ങി.
എൻ്റെ മുറി മുഴുവൻ ഇപ്പോൾ പഴയ പത്രക്കടലാസുകളാണ്.
എൻ്റെ അച്ഛൻ, അമ്മ, ഭാര്യ, മോൻ...
എനിക്ക് ഇവരെയാരെയും രക്ഷിക്കാനായില്ല.
കേട്ടതിൽ സങ്കടമുണ്ട്.
ആത്മഹത്യ ചെയ്തവരുടെ ലിസ്റ്റാണ് ഇത്.
ഞാൻ ഗവേഷണം ചെയ്ത് കണ്ടെത്തിയ വിവരങ്ങളൊക്കെ ഇതിലുണ്ട്.
1963 മുതൽ 54 ആളുകൾ.
ഇനിയും എത്രയെണ്ണം വിട്ടുപോയിട്ടുണ്ടെന്ന് ദൈവത്തിനറിയാം.
ലക്ഷക്കണക്കിന് മാധ്യമപ്രവർത്തകരുണ്ടല്ലോ. എന്തുകൊണ്ട് ഇവർ മാത്രം ഇരയാവുന്നു?
അതുതന്നെ.
എൻ്റെ അന്വേഷണം അതിനെ അടിസ്ഥാനമാക്കിയാണ്.
ഇങ്ങനെ മരിച്ചവർക്കെല്ലാം എന്തെങ്കിലും പൊതുവായി ഉണ്ടാവണമല്ലോ.
ഞാൻ കുത്തുകളെല്ലാം യോജിപ്പിച്ചു.
ഒടുവിൽ എനിക്ക് ഉത്തരം കിട്ടി.
എന്താ?
ഇങ്ങനെ മരിച്ച ജേണലിസ്റ്റുകളൊക്കെ,
അഴിമതിക്കാരായിരുന്നു.
ഞാൻ സത്യങ്ങൾ മറച്ചുവെച്ചു.
നുണകൾ പ്രസിദ്ധപ്പെടുത്തി.
വാർത്തകൾ വളച്ചൊടിക്കുകയും കൃത്രിമവത്കരിക്കുകയും ചെയ്തു.
ആരെപ്പറ്റിയും ഞാൻ ചിന്തിച്ചില്ല.
എൻ്റെയും എൻ്റെ മാനേജരുടെയും താല്പര്യങ്ങൾ മാത്രമേ ഞാൻ നോക്കിയുള്ളൂ.
എന്നെപ്പോലെത്തന്നെ ഈ ലിസ്റ്റിലുള്ള ഓരോ മാധ്യമപ്രവർത്തകരും,
അഴിമതിക്കാരാണ്.
അത് എല്ലാവരെയും വേട്ടയാടി കൊല്ലും.
കുടുംബത്തെ മാത്രമല്ല ലക്ഷ്യമിടുക.
സുഹൃത്തുക്കളെയും, സഹപ്രവർത്തകരെയും, വേലക്കാരെയും...
അറിയാമോ?
ആ ജേണലിസ്റ്റിനെ ഒരിക്കലെങ്കിലും കണ്ടിട്ടുള്ള എല്ലാവരും മരിക്കും
അത് എല്ലാവരെയും കൊല്ലും.
ഒടുക്കം അയാൾ ആത്മഹത്യ ചെയ്യും.
അതേ രീതിയിൽ.
കിരൺ, എന്നെ സഹായിക്കൂ.
ഈ ലിസ്റ്റ് വാങ്ങൂ.
ഇതേപ്പറ്റി പ്രോഗ്രാം ചെയ്യൂ.
എല്ലാവരും ഇതറിയണം.
ഞാൻ 54 പേരെയേ കണ്ടെത്തിയിട്ടുള്ളൂ.
ഈ പ്രോഗ്രാം സംപ്രേക്ഷണം ചെയ്താൽ,
ഇനിയുമെത്ര ജേണലിസ്റ്റുകൾ ഇതനുഭവിച്ചിട്ടുണ്ട് എന്നറിയാൻ പറ്റും.
നാം ഇതിലേക്ക് ഇറങ്ങിച്ചെല്ലണം.
പ്ലീസ് കിരൺ.
ഞാൻ അന്നുരാത്രി ഹൈദരാബാദിൽ തങ്ങി.
രവിയെക്കണ്ട് ഇതേപ്പറ്റി കൂടുതൽ ചർച്ചചെയ്യണം എന്നെനിക്കു തോന്നി.
പക്ഷേ അന്നുച്ചയ്ക്ക് രവി എനിക്കൊരു വോയിസ് മെയിൽ അയച്ചു.
ഹായ് കിരൺ.
എൻ്റെ ഗവേഷണത്തിൽ,
എനിക്ക് മനസ്സിലാവാതിരുന്ന ഒരേയൊരു കാര്യം,
ഇവരൊക്കെ എന്തിനാണ് ആത്മഹത്യ ചെയ്തിരുന്നത് എന്നാണ്.
പക്ഷേ ഇപ്പോൾ എനിക്കതിനുള്ള ഉത്തരം കിട്ടി.
എനിക്ക് പ്രധാനപ്പെട്ടൊരു കാര്യം ചെയ്യാനുണ്ട്.
ഞാൻ തന്നെ ഇനിയൊരിക്കലും കണ്ടെന്നുവരില്ല.
പക്ഷേ എൻ്റെ കഥ ഒരിക്കലും ഉപേക്ഷിക്കരുതേ.
താൻ ചെയ്യേണ്ടതെന്തോ അത് ചെയ്യണം.
നാശം.
എന്താ അയാൾ കണ്ടെത്തിയത്? എന്താ അയാൾ ചെയ്യാനുദ്ദേശിക്കുന്നത്?
എന്തോ പ്രശ്നമുണ്ടെന്ന് എനിക്കു തോന്നി.
ഞാൻ ഉടൻ രവിയെ കാണാൻ പോയി.
ഹലോ?
താൻ ഇങ്ങോട്ടു വരരുതായിരുന്നു കിരൺ.
എന്ത്?
എനിക്കറിയാവുന്നതെല്ലാം ഞാൻ തന്നോടു പറഞ്ഞു.
-വേഗം ഇവിടെ നിന്നു പോ. -പറയുന്നതു കേൾക്കൂ. രവി!
രവീ!
രവീ, വേണ്ട!
രവീ, പ്ലീസ്!
രവീ, വേണ്ട!
ഗോസ്റ്റ് ഷാഡോസ് യുട്യൂബ് ചാനലിലെ അവതാരക കിരൺ മരിച്ചനിലയിൽ
ഇത് അയാളുടെ കയ്യിലുണ്ടായിരുന്നു.
ഇന്ന്
ഞാൻ മരിക്കുമെന്ന് അതിലെഴുതിയിരുന്നു.
പക്ഷേ എനിക്കൊന്നും സംഭവിച്ചില്ല. അതെന്താണെന്നറിയില്ല.
രവി എന്നെ കണ്ടു, ഈ ദുഷ്ടശക്തിയെപ്പറ്റി പറഞ്ഞു,
എന്നിട്ട് ആത്മഹത്യയും ചെയ്തു.
ഇതോർത്ത് ഉറക്കം വരാതിരിക്കുമ്പോഴാ,
പത്രത്തിൽ ചാൾസിൻ്റെ പേരു കണ്ടത്.
അയാളുടെ അച്ഛൻ്റെ മരണവാർത്ത.
അങ്ങനെ ഞാൻ ചാൾസിനെപ്പറ്റി അന്വേഷിച്ചപ്പോൾ കണ്ടെത്തിയത്,
വിവാദപരമായ വാർത്തകളിലെല്ലാം അയാൾക്കു പങ്കുണ്ടെന്നും,
അയാളൊരു അഴിമതിക്കാരനാണെന്നുമാണ്.
അതിനാലാണ് അയാളുടെ സഹോദരനും അച്ഛനും മകനുമൊക്കെ ഓരോരുത്തരായി മരിച്ചുപോയത്.
ആദ്യമായി ഞാൻ നിങ്ങളെ കണ്ടത് ചാൾസിൻ്റെ വീട്ടിൽ വെച്ചാണ്.
ജേണലിസ്റ്റ് സാഗർ വർമ്മ.
നിങ്ങളുടെ നായ ചത്ത വാർത്ത ഞാൻ പത്രത്തിൽ വായിച്ചു.
എനിക്ക് സംശയം തോന്നി നിങ്ങളുടെ കാര്യങ്ങൾ അന്വേഷിച്ചപ്പോൾ,
അടുത്ത ലക്ഷ്യം നിങ്ങളാണെന്നു മനസ്സിലായി.
എന്തെന്നാൽ നിങ്ങൾ വളരെ അഴിമതിക്കാരനായൊരു ജേണലിസ്റ്റാണ്.
വ്യവസായികൾ, രാഷ്ട്രീയക്കാർ, വൻകിടക്കാർ, അവരുടെയൊക്കെ തെറ്റുകളെ നിങ്ങൾ പിന്തുണച്ചു.
മന്ത്രി ചക്രവർത്തി.
നിങ്ങൾ അയാളെയും പിന്താങ്ങി.
ഇന്നയാൾ മന്ത്രിയാവാൻ കാരണം തന്നെ നിങ്ങളാണ്.
അയാളുടെ മദ്യശാലയിൽനിന്ന് വ്യാജമദ്യം കുടിച്ച് 90 പേരാണ് മരിച്ചത്.
ആ വാർത്ത ഒരിക്കലും പുറത്തുവരാതെ നിങ്ങൾ സൂക്ഷിച്ചു.
അയാളുടെ അളിയൻ്റെ ഹോസ്റ്റലിൽ 11 പെൺകുട്ടികൾ ക്രൂരമായ റേപ്പിനിരയായി.
മൂന്നുപേർ മൃഗീയമായി കൊല്ലപ്പെട്ടു.
നിങ്ങൾ ആ വാർത്തയും പുറത്തു വരാതെ സൂക്ഷിച്ചു.
ശരി. സമ്മതിക്കുന്നു.
ഞാനൊരു അഴിമതിക്കാരനായ പത്രപ്രവർത്തകനാണ്.
പക്ഷേ താൻ പറയുന്ന ഈ ദുരാത്മാവ്, എന്തുകൊണ്ടത് എന്നെ മാത്രം കൊല്ലുന്നില്ല?
അഞ്ജലി വെറും കുഞ്ഞായിരുന്നില്ലേ? എന്തായിരുന്നു അവൾ ചെയ്ത തെറ്റ്?
അതെന്തിന് എൻ്റെ കുടുംബത്തെ ലക്ഷ്യമിടുന്നു?
ആ 90 പേരുടെ കുടുംബങ്ങളെപ്പറ്റി എപ്പോഴെങ്കിലും ചിന്തിച്ചിട്ടുണ്ടോ?
അല്ലെങ്കിൽ റേപ്പ് ചെയ്യപ്പെട്ടവരുടെ കുടുംബങ്ങളെക്കുറിച്ച്? ഇല്ലല്ലോ?
അതുപോലെത്തന്നെ, ആ ദുരാത്മാവും ഇതൊന്നും കാര്യമാക്കുന്നില്ല.
ഇതെന്നെ നേരത്തേ അറിയിക്കാഞ്ഞതെന്താ?
എന്തിനിത് എന്നിൽനിന്നു മറച്ചുവെച്ചു?
കാരണം നിങ്ങളുടെ കഥയിൽ ഉൾപ്പെടാൻ ഞാൻ ആഗ്രഹിച്ചില്ല, സാഗർ.
രവിയെ കണ്ട് അധികം വൈകാതെയാണ് എനിക്കെൻ്റെ മരണവാർത്ത കിട്ടിയത്.
എന്നിട്ടും ഞാൻ മരിക്കാഞ്ഞതെന്താന്നറിയില്ല.
നിങ്ങളെ കണ്ടുമുട്ടിയാൽ ഞാൻ മരിക്കും എന്നു ഞാൻ ഭയന്നിരുന്നു.
നിങ്ങളെ പിന്തുടർന്ന് നിങ്ങളുടെ കഥ മനസ്സിലാക്കി,
അതെപ്പറ്റി ഒരു വീഡിയോ ചെയ്യുക എന്നല്ലാതെ,
വേറെന്തുചെയ്യണമെന്ന് എനിക്കറിയില്ല.
രവി നടത്തിയ ഗവേഷണങ്ങളെല്ലാം ഇതിലുണ്ട്.
ഉപകാരപ്പെടുമോ എന്നുനോക്കൂ.
ഈ പത്രക്കടലാസുകൾ നോക്ക്.
ഇവയിലെ ഫോണ്ട് വളരെ പഴയതാണ്.
പേപ്പറിൻ്റെ ടെക്സ്ചറും.
ഇവയെല്ലാം ഒരേപോലുണ്ട്.
ഇവയിലെ 'ക' എന്ന അക്ഷരം നോക്ക്.
'ക' തിരിഞ്ഞാണ് കിടക്കുന്നത്.
എല്ലാ പത്രക്കടലാസിലും. നോക്ക്.
-അതെ. -കിരൺ,
ആരോ ഈ പത്രക്കടലാസുകൾ ഒരു പഴയ അച്ചടി മെഷീനിൽ അച്ചടിക്കുന്നപോലുണ്ട്.
അതാരാണെന്നു നമ്മൾ കണ്ടെത്തണം.
എനിക്ക് തൻ്റെ സഹായം വേണം.
ഓരോ അക്ഷരവും കൈകൊണ്ടു ക്രമപ്പെടുത്തി പ്രിൻ്റ് ചെയ്തിരിക്കുകയാണ്.
പ്രകൃത് ഭാരതി ലൈബ്രറി ഉച്ചക്ക് 01:36
ഇത്തരം പ്രിൻ്ററുകൾ ഇപ്പോൾ നിർമ്മിക്കപ്പെടുന്നില്ല.
ഇത് എന്തായാലും 70-80 വർഷം മുൻപ് അച്ചടിച്ചവയാണ്.
പക്ഷേ നിങ്ങൾ ശ്രദ്ധിച്ചോ,
എല്ലാ പേപ്പറിലും 'ക' എന്ന അക്ഷരം തിരിഞ്ഞാണ് ഉള്ളത്.
നോക്കൂ.
ശരിയാണ്. കാണാനുണ്ട്.
അതവരുടെ കോഡ് ആയിരിക്കാം.
സ്വാതന്ത്ര്യസമരകാലത്ത്,
ബ്രിട്ടീഷുകാർ അറിയാതെ ചില പത്രങ്ങൾ അച്ചടിക്കപ്പെട്ടിരുന്നു.
അവരുടെ പത്രങ്ങൾ തിരിച്ചറിയപ്പെടാനായി ആളുകൾ ഇത്തരം കോഡുകൾ ഉപയോഗിച്ചിരുന്നു.
-രണ്ടു മിനിറ്റ് തരൂ. -ശരി.
ഞാൻ വിഷ്വൽ കമ്മ്യൂണിക്കേഷൻ പഠിക്കുമ്പോൾ ഇദ്ദേഹം ഗസ്റ്റ് ലെക്ചറർ ആയിരുന്നു.
സ്ക്രീൻ പ്രിൻ്റിങ്ങിനെപ്പറ്റി പന്ത്രണ്ടോളം പുസ്തകങ്ങൾ എഴുതിയിട്ടുണ്ട്.
-ഒരു നിമിഷം. -ശരി.
-ഹലോ സർ. -ഹലോ മിസ് കിരൺ.
ലൊക്കേഷൻ മാനേജരാണ്.
നാളെ അവിടം സന്ദർശിക്കാനുള്ള അനുമതി നമുക്ക് കിട്ടിയില്ല.
പക്ഷേ സർ, നാളെ ലൊക്കേഷനിലേക്ക് പോവാൻ പറ്റുമെന്നു നിങ്ങൾ പറഞ്ഞതല്ലേ.
അവസാനനിമിഷം ക്യാൻസൽ ചെയ്താൽ എങ്ങനെയാ?
കുറച്ച് സുരക്ഷാപ്രശ്നങ്ങളുണ്ട്, മനസ്സിലാക്കൂ.
സർ, ഞാനെൻ്റെ അടുത്ത എപ്പിസോഡ് അവിടെയാണ് പ്ലാൻ ചെയ്തിട്ടുള്ളത്.
ഞാൻ ഇന്നേക്ക് ശരിപ്പെടുത്താൻ നോക്കാം. ഇപ്പോത്തന്നെ ഇങ്ങോട്ടു വരാമോ?
ഇതാ, ആ കാലഘട്ടത്തിലെ എല്ലാ പത്രങ്ങളും.
-"ആന്ധ്ര സഭ..." -സാഗർ, എനിക്ക് പെട്ടെന്നൊന്നു പോകണം.
ഒരു എപ്പിസോഡിൻ്റെ ലൊക്കേഷൻ നോക്കാനുണ്ട്.
-ബാക്കി നിങ്ങൾ നോക്കില്ലേ? -തീർച്ചയായും.
വളരെ നന്ദി ഭാസ്കർ സർ. പിന്നെ കാണാം.
-നന്ദി. -ശരി.
"ആന്ധ്ര സഭ, 1955."
"കൃഷ്ണ പത്രിക."
ഇതല്ല.
"ആന്ധ്ര പത്രിക."
ഇതുമല്ല.
ഇതിൽ 'ക' നേരെയാണ്.
ഇതിലും നേരെയാണ്.
സർ, ഇതിൽ 'ക' തിരിഞ്ഞാണിരിക്കുന്നത്.
ദൂത
ദൂത?
മഹാത്മാ നയിച്ച അഹിംസാസമരം വലിയൊരു വിജയമായിരുന്നു
സർ.
ഈ പ്രസ്സിൻ്റെ അഡ്രസ്...
-ഗൂഗിൾ ചെയ്തുനോക്കൂ. -ശരി.
ദൂത
വിക്കിപീഡിയ ദൂത പബ്ലിക്കേഷൻസ്
"ദൂത!"
"1938-ൽ സത്യമൂർത്തി സ്ഥാപിച്ച പത്രം.
"1962 വരെ അത് നല്ല രീതിയിൽ പ്രവർത്തിച്ചു.
"പക്ഷേ അതേ വർഷം സത്യമൂർത്തിയെ പെട്ടെന്നൊരുനാൾ കാണാതായി.
"പിന്നീട് ആ പത്രം അടച്ചുപൂട്ടപ്പെട്ടു."
അദ്ദേഹം ഒരു പുസ്തകവുമെഴുതിയിട്ടുണ്ട്.
"മാധ്യമപ്രവർത്തനം...
"മൂല്യങ്ങളും ആദർശങ്ങളും."
ഞാനിത് മുൻപു കണ്ടിട്ടുണ്ടല്ലോ.
നോക്കൂ, ആ പുസ്തകത്തിൽ പ്രസ്സിൻ്റെ അഡ്രസ് ഉണ്ടാവും.
ശരിയാ സർ.
-സർ, ഞാൻ പൊക്കോട്ടെ. -ശരി.
-ഞാനിതിൻ്റെ ഒരു ഫോട്ടോ എടുത്തോട്ടെ? -എടുത്തോളൂ.
ദൂത ഏഷ്യയ്ക്ക് മാത്രമല്ല...
-നിങ്ങൾ ജേണലിസ്റ്റ് ആണെന്നല്ലേ പറഞ്ഞത്? -അതെ.
നല്ലൊരു മേഖലയാണ് നിങ്ങൾ തിരഞ്ഞെടുത്തത്.
നന്ദി സർ.
ഭീമിലി ജനറൽ ഹോസ്പിറ്റൽ പകൽ 2:48
ഹലോ മാഡം. ഞാനാണിവിടത്തെ വാച്ച്മാൻ.
-നിങ്ങൾ വരുമെന്നു സർ പറഞ്ഞിരുന്നു. -ശരി.
-നിങ്ങടെ വീഡിയോ എനിക്കിഷ്ടമാ. കാണാറുണ്ട്. -നന്ദി.
എൻ്റെ വീട്ടുകാരും എന്നോടൊപ്പം അവ കാണാറുണ്ട്.
ഇതാദ്യമായല്ലേ നിങ്ങൾ ഉപേക്ഷിക്കപ്പെട്ട ഒരു ആശുപത്രിയിൽ ഷൂട്ട് ചെയ്യുന്നത്.
അതെ. പക്ഷേ എന്നെങ്കിലും ഇതു ചെയ്യണമെന്നു ഞാൻ കരുതിയിരുന്നു.
അതെങ്ങനെ മാഡം?
കാരണം, മറ്റേതൊരു സ്ഥലത്തേക്കാളും കൂടുതൽ
മരണങ്ങൾ നടക്കുന്നത് ഒരു ആശുപത്രിയിലായിരിക്കും.
അതിനാൽ, ഇവിടെ കൂടുതൽ പ്രേതങ്ങളും ആത്മാക്കളുമുണ്ടാകും.
ശരി മാഡം.
-അകത്തേക്കു പോയാലോ? -ഞാൻ വരുന്നില്ല മാഡം.
ആറുമാസമായി ഞാനിവിടെ ജോലി ചെയ്യാൻ തുടങ്ങിയിട്ട്.
ഇതുവരെ അകത്തേക്ക് കയറിയിട്ടില്ല.
ഈ ആശുപത്രിയുടെ ചരിത്രം അറിഞ്ഞശേഷം എനിക്കതിനു ധൈര്യം വന്നിട്ടില്ല.
-ശരി, ഞാൻ അകത്തേക്കു പോവുന്നു. -സൂക്ഷിച്ച്, മാഡം.
മഴ പെയ്തതിനാൽ നിലത്തൊക്കെ വഴുക്കലുണ്ട്.
വിഎംടിസി ക്രോസ് റോഡ്സ് ഉച്ചയ്ക്ക് 2:53
"മാധ്യമപ്രവർത്തനം - മൂല്യങ്ങളും ആദർശങ്ങളും."
ഞാനിത് എവിടെയോ കണ്ടിട്ടുണ്ടല്ലോ.
എവിടെയാ കണ്ടത്?
മാധ്യമപ്രവർത്തനം മൂല്യങ്ങളും ആദർശങ്ങളും
മാധ്യമപ്രവർത്തനം - മൂല്യങ്ങളും ആദർശങ്ങളും
ഇത് ഞാൻ ഫാം ഹൗസിലേക്ക് അയക്കട്ടെ?
"'ഗോസ്റ്റ് ഷാഡോസ്' യുട്യൂബ് ചാനലിലെ അവതാരക,
"മിസ് കിരൺ റെഡ്ഡിയെ മരിച്ചനിലയിൽ കണ്ടെത്തി.
"കഴിഞ്ഞ പതിനഞ്ചു വർഷമായി ഉപേക്ഷിക്കപ്പെട്ടു കിടക്കുന്ന
"ഭീമിലി ജനറൽ ഹോസ്പിറ്റൽ സന്ദർശനത്തിനിടെ,
"ഗവേഷണത്തിനായി അവിടെയെത്തിയ യുട്യൂബർ മിസ് കിരൺ റെഡ്ഡി,
"ദൗർഭാഗ്യകരമായ ഒരപകടത്തിൽ കൊല്ലപ്പെട്ടു."
നീങ്ങ്!
ഒന്നു നീങ്ങ്!
നാശം!
-ശ്രാവൺ. -താനെവിടെയാ?
ഞാൻ ഭീമിലി ഹോസ്പിറ്റലിലാ. നാളേയ്ക്ക് അനുമതി കിട്ടിയില്ല.
എന്തെങ്കിലും സൂചനകളുണ്ടോ?
ഒന്നുമില്ല ശ്രാവൺ. ഇഎംഎഫ് മീറ്ററിൽ ഒരു സൂചനയുമില്ല.
-എല്ലാവരും ചുമ്മാ പേടിക്കുന്നതാ. -നാശം! ഞാൻ മറന്നേ പോയി.
-ഇഎംഎഫ് മീറ്ററിൽ ബാറ്ററിയിട്ടിട്ടില്ല. -കോപ്പ്!
അത് ക്യാമറയുടെ ഫ്ലാഷിലേക്ക് എടുത്തിരുന്നു, പുതിയത് വാങ്ങണമെന്ന് ഞാൻ പറഞ്ഞിരുന്നു.
അത് ഓർമ്മിപ്പിക്കാനാ വിളിച്ചത്.
-പുതിയത് വാങ്ങിയിരുന്നോ? -ഉവ്വ്.
-ശരി, ഞാൻ പിന്നെ വിളിക്കാം. -ശരി.
-കിരൺ റെഡ്ഡി എന്നൊരാൾ വന്നിരുന്നോ? -ഉവ്വ് സർ.
-അവൾ എവിടെപ്പോയി? -അകത്തുണ്ട്.
നാശം!
ഉപശീർഷകം വിവർത്തനംചെയ്തത് ശ്യാം ടി.കെ.
ക്രിയേറ്റീവ് സൂപ്പർവൈസർ ശ്രീസായി സുരേന്ദ്രൻ